Debe o suyo nombre a o cheografo y montanyero bordelés Jean François Daniel Schrader, qui ye considerau pionero en os treballos de cartografía y descripción d'a cordelera pirenenca. A suya primera gran obra cartografica estió o mapa d'o macizo de Gavarnía-Tres Serols, a escala 1:40 000, con a colaboración de Léonce Lourde-Rocheblave. En l'anyo 1878, fació a primera puyada a la punta de Vachimala (3.176 m), tamién conoixida como punta Schrader en a suya honor, chunto a o guida d'alta montanya Henri Passet.